Diari Oficial de la Generalitat Valenciana


Sumari del DOGV 7859, del 26-08-2016 (2016/6509)

RESOLUCIÓ de 5 d'agost de 2016, de la Conselleria d'Educació, Investigació, Cultura i Esport, per la qual s'autoritza el centre docent britànic a Espanya de nova creació denominat The International Montessori School of Valencia, a Paterna-la Canyada.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6509


Data del document
:   05-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 5 d'agost de 2016, de la Conselleria d'Educació, Investigació, Cultura i Esport, per la qual s'autoritza el centre docent britànic a Espanya de nova creació denominat The International Montessori School of Valencia, a Paterna-la Canyada. [2016/6509]  
L'expedient l'ha iniciat el representant de l'entitat Victoria Louise Jones, en sol·licitud d'autorització per a l'obertura i funcionament d'un centre docent britànic de nova creació, per a alumnat espanyol i estranger, denominat The International Montessori School of Valencia, a Paterna-la Canyada.  
Consta en l'expedient el corresponent certificat expedit per la representació diplomàtica britànica acreditada a Espanya, British Council, amb validesa fins al 30 de desembre de 2016, on es constata el compliment dels requisits del país d'origen per a l'autorització temporal, per a impartir des del curs de Nursery (de 3 a 4 anys d'edat) fins a Year 5 (de 9-10 anys d'edat) del Currículum Nacional d'Anglaterra i País de Gal·les, amb capacitat per a 60 escolars.  
L'expedient ha sigut tramitat per la direcció territorial d'Educació i consta dels informes favorables de la Unitat Tècnica i de la Inspecció Educativa, pel que fa al compliment, respectivament, del que disposen els articles 5, 6 i 11 i 12, del Reial Decret 806/1993, de 28 de maig.  
  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 806/1993, de 28 de maig (BOE 23.06.1993), sobre règim de centres estrangers a Espanya, modificat pel Reial Decret 131/2010, de 12 de febrer (BOE 12.03.2010); i la resta de legislació que resulta d'aplicació.  
Vista la proposta del director general de Centres i Personal Docent de data 17 de juny de 2016, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar l'obertura i el funcionament del centre docent estranger, en els termes i condicions que a continuació s'especifiquen.  
Codi: 80704649.  
Denominació genèrica del centre: centre privat estranger.  
Denominació específica del centre: The International Montessori School of València.  
Titular: Victoria Louise Jones.  
Domicili: c/ 608, núm. 9.  
Localitat: Paterna-la Canyada (46229).  
Província: València.  
Ensenyaments que s'autoritzen i capacitat:  
Autorització temporal, per a impartir des del curs de Nursery (de 3 a 4 anys d'edat) fins a Year 5 (de 9-10 anys d'edat), amb capacitat per a 60 places escolars, per a impartir els currículums nacionals d'Anglaterra i País de Gal·les.  
Alumnat autoritzat: espanyol i estranger.  
  
Segon  
El centre haurà d'impartir, en els cursos equivalents a ensenyaments obligatoris del sistema educatiu espanyol, el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa, d'acord amb el que disposen l'article 11 i la disposició transitòria segona del Reial Decret 806/1993.  
  
  
Tercer  
Aquesta resolució donarà lloc a les inscripcions corresponents en el Registre de Centres Docents de la Comunitat Valenciana.  
Quart  
Aquesta resolució tindrà efectes el dia que es publique en el Diari Oficial de la Comunitat Valenciana.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per a les persones interessades que no siguen objecte de notificació, els terminis començaran a comptar l'endemà de la seua publicació en el Diari Oficial de la Comunitat Valenciana.  
  
València, 5 d'agost de 2016. El conseller d'Educació, Investigació, Cultura i Esport: Vicent Marzà Ibáñez.